C 65/36

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 65/13)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

TIEDONANTO VAKIOMUUTOKSESTA YHTENÄISEEN ASIAKIRJAAN

”FINCA ÉLEZ”

PDO-ES-A0053-AM03

Tiedonannon päivämäärä: 16.11.2020

HYVÄKSYTYN MUUTOKSEN KUVAUS JA PERUSTELUT

Otsikko

ROSEEVIININ ANALYYTTISTEN PARAMETRIEN LISÄÄMINEN VIININ KUVAUKSEEN

Tuote-eritelmän 2.1 kohta ”Huomioon otettavat parametrit, analyyttiset raja-arvot ja sallitut poikkeamat”; muutos koskee myös yhtenäisen asiakirjan kohtaa ”Viinien kuvaus”.

Kuvaus ja perustelut

Roseeviini lisätään viinien kuvaukseen, ja tästä syystä määritellään analyyttiset parametrit.

UUSI KUVAUS

2.1.9 Roseeviini — Todellinen alkoholipitoisuus vähintään 12 til-% — Kokonaisalkoholipitoisuus vähintään 12 til-% — Kokonaishappopitoisuus vähintään 4 g/l viinihappona ilmaistuna — Haihtuvien happojen pitoisuus alle 16,7 meq/l — Kokonaisrikkidioksidipitoisuus alle 150 mg/l — Pelkistävät sokerit alle 10 g/l glukoosina ilmaistuna

PERUSTELU

Asiakkaamme pyytävät, että tuottaisimme roseeviiniä. Tästä syystä haemme muutosta tuote-eritelmään, jotta voimme avata uudet markkinat ja lisätä roseeviinin tarjontaamme.

Otsikko

ROSEEVIININ AISTINVARAISTEN OMINAISUUKSIEN LISÄÄMINEN VIININ KUVAUKSEEN

– Tuote-eritelmän 2.2 kohta ”Aistinvaraisilla analyyseilla määritettävät ominaisuudet”; muutos koskee myös yhtenäisen asiakirjan kohtaa ”Viinien kuvaus”.

Kuvaus ja perustelut

Roseeviini lisätään viinien kuvaukseen, ja tästä syystä määritellään aistinvaraiset ominaisuudet.

UUSI KUVAUS

2.2.9 Roseeviini: — Ulkonäkö: Puhdas ja kirkas, voimakkaita vaaleanpunaisia vivahteita. — Aromi: Hyvin voimakas ja puhdas aromi, jossa on paahtuneita vivahteita ja aavistus punaisten hedelmien ja mansikan vivahteita. — Maku: Hyvin voimakas, hedelmäinen, hyvä tasapaino happoisuuden ja alkoholipitoisuuden välillä.

PERUSTELU

Asiakkaamme pyytävät, että tuottaisimme roseeviiniä. Tästä syystä haemme muutosta tuote-eritelmään, jotta voimme avata uudet markkinat ja lisätä roseeviinin tarjontaamme.

Otsikko

ROSEEVIINILLE OMINAISTEN VIININVALMISTUSMENETELMIEN LISÄÄMINEN

Tuote-eritelmän 3 kohta ”Erityiset viininvalmistusmenetelmät”; muutos koskee myös yhtenäisen asiakirjan kohtaa ”Erityiset viininvalmistusmenetelmät”.

Kuvaus ja perustelut

Kohtaan on lisätty roseeviinille ominaiset erityiset viininvalmistusmenetelmät, koska roseeviini on lisätty viinien kuvaukseen.

UUSI KUVAUS

3.4.6 Roseeviini: Seuraavia lajikkeita sekoitetaan vaihtelevin osuuksin: Tempranillo, Merlot, Cabernet Sauvignon ja Syrah; tai viini on valmistettu pelkästään Merlot-, Tempranillo-, Cabernet Sauvignon- tai Syrah-lajikkeesta. Rypälemehu valutetaan maseroinnin kahden viimeisen tunnin aikana ja tehdään 24 tunnin staattinen kylmä selkeyttäminen. Puhdas rypälemehu siirretään 24 tunnin kuluttua kylmässä lämpötilassa käymissammioon. Kun sen tiheys on 1 015, se siirretään tynnyriin, jossa se käy loppuun ja sitä kypsytetään sakan päällä vähintään kaksi kuukautta.

PERUSTELU

Kuten edellä selitettiin, pyydämme tämän uuden viinin sisällyttämistä tuote-eritelmään, koska se muodostaa uudet markkinat ja eräät asiakkaat ovat pyytäneet meitä tarjoamaan vinos de pago -segmentin viinejä [yksittäisten viinitarhojen tai -tilojen tuottamia viinejä].

YHTENÄINEN ASIAKIRJA

1. Tuotteen nimi

”Finca Élez”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

Nuori Chardonnay ja nuori punaviini

Chardonnay: Väri keskivoimakkaan kullankeltainen tai keltainen. Suuri aromaattinen intensiteetti ja hedelmäisiä ja kukkaisia perusaromeja. Hyvä alkoholin ja hapokkuuden tasapaino.

Nuoren punaviinin väri on hyvin voimakas, ja siinä on violetin ja punaisen vivahteita. Perusaromit hyvin voimakkaita, jälkimaku on viipyilevä ja loppumaku täyteläisen pyöreä.

* Kokonaisalkoholipitoisuuden on noudatettava asiaa koskevan EU:n lainsäädännön mukaisia oikeudellisia rajoituksia.

** Rikkidioksidipitoisuus enintään: 150 mg/l nuoren Chardonnayn osalta.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra) 130

Osittain tynnyrissä käytetty Chardonnay-viini ja tynnyrissä kypsytetyt, crianza- ja reserva-punaviinit

Chardonnay: väri keskivoimakkaan kullankeltainen tai keltainen.

Aromit ovat hyvin voimakkaita, ja niissä on monivivahteisia aromeja, hedelmäisiä ja kukkaisia aromeja sekä kypsytysprosessille ominaisia aromeja.

Viipyilevä jälkimaku; tanniinirakenne on tasapainoinen alkoholin ja glyserolin välillä.

Kypsytetyt punaviinit säilyttävät erittäin voimakkaan värin, jossa on violetin ja punaisen vivahteita; pidempään kypsytettäessä punaviinit saavat granaatinpunaisen ja punaruskean sävyjä. Kypsytysprosessille ominaisia erittäin intensiivisiä, hedelmäisiä ja voimakkaita aromeja. Suutuntuma on monivivahteinen, ja siinä on puun tanniineja. Hyvä tanniinirakenne, viipyilevä jälkimaku ja täyteläisen pyöreä loppumaku.

* Kokonaisalkoholipitoisuuden on noudatettava asiaa koskevan EU:n lainsäädännön mukaisia oikeudellisia rajoituksia.

** Rikkidioksidipitoisuus enintään: 150 mg/l osittain tynnyrissä käytetyn Chardonnayn osalta.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,5 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra) 130

Chardonnay-viini

Kirkas ja heleä; väri keskivoimakas kullankeltainen tai keltainen.

Hedelmäisiä ja makeita aromeja sekä kypsytysprosessille ominaisia aromeja jälkimmäisten olematta hallitsevia; keskivoimakas intensiteetti.

Hyvin voimakas maku; hyvä tasapaino hapokkuuden ja sokerin välillä.

* Kokonaisalkoholipitoisuuden on noudatettava asiaa koskevan EU:n lainsäädännön mukaisia oikeudellisia rajoituksia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra) 180

Gran Reserva -punaviini

Punaisen ja punaruskean sävyjä. Hyvin voimakas tuoksu, jossa korostuneita kypsytysprosessille ominaisia aromeja ja kypsien hedelmien aromeja.

Puun tanniineja ja hyvä, mutta ei aggressiivinen tanniinirakenne.

* Kokonaisalkoholipitoisuuden on noudatettava asiaa koskevan EU:n lainsäädännön mukaisia oikeudellisia rajoituksia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 16,7 Kokonaisrikkidioksidipitoisuus enintään (mg/litra) 130

Roseeviini

Puhdas ja kirkas, voimakkaita vaaleanpunaisia vivahteita. Aromi: erittäin intensiivinen ja puhdas aromi, jossa on aavistus punaisten hedelmien ja mansikan vivahteita. Maku: hyvin voimakas, hedelmäinen, hyvä tasapaino happoisuuden ja alkoholipitoisuuden välillä.

* Kokonaisalkoholipitoisuuden on noudatettava asiaa koskevan EU:n lainsäädännön mukaisia oikeudellisia rajoituksia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 16,7 Kokonaisrikkidioksidipitoisuus enintään (mg/litra) 150

5. Viininvalmistusmenetelmät

a. Erityiset viininvalmistusmenetelmät

Erityinen viininvalmistusmenetelmä

Puristuksen aikana käytettävä paine saa tuottaa enintään 70 litraa viiniä 100 kilogrammasta rypäleitä. Puristuspaineen on oltava alle 2 kg/cm2.

Chardonnay-viinien maseroinnin on tapahduttava maserointisäiliössä vähintään kahden tunnin ajan ja myöhään korjatun Chardonnayn osalta vähintään neljän tunnin ajan. Viini homogenisoidaan säiliöissä 24–72 tunnin ajan. Vähintään 10 prosenttia viinistä on käytettävä uusissa tai alle vuoden vanhoissa tammitynnyreissä, joiden enimmäistilavuus on 500 litraa.

Viinin on annettava kypsyä tammitynnyreissä 2–12 kuukautta.

Tynnyrissä kypsytettyjen ja crianza-punaviinien käymisprosessi ja maserointi kestää vähintään 10 päivää 25–30 oC:n lämpötilassa. Reserva- ja gran reserva -viinien käymisprosessi ja maserointi kestää yli 15 päivää.

b. Enimmäistuotokset

Cabernet Sauvignon

9 000 kg rypäleitä/ha

Cabernet Sauvignon

66 hehtolitraa/ha

Tempranillo

12 000 kg rypäleitä/ha

Tempranillo

88,80 hehtolitraa/ha

Merlot

8 500 kg rypäleitä/ha

Merlot

62,90 hehtolitraa/ha

Syrah

13 000 kg rypäleitä/ha

Syrah

96,20 hehtolitraa/ha

Chardonnay

9 000 kg rypäleitä/ha

Chardonnay

66,60 hehtolitraa/ha

6. Rajattu maantieteellinen alue

Tila sijaitsee El Bonillon kunnassa Albaceten maakunnassa.

7. Pääasialliset rypälelajikkeet

CABERNET SAUVIGNON

CHARDONNAY

TEMPRANILLO – CENCIBEL

8. Yhteyden/yhteyksien kuvaus

Tila sijaitsee 1 080 metrin korkeudessa merenpinnasta. Alueella vallitsee mannerilmasto, jossa ilma on hyvin kuivaa ja päivän ja yön väliset lämpötilaerot ovat huomattavat kypsymiskauden aikana. Savi- ja kalkkipitoinen maaperä on karu, kivinen ja läpäisee vettä hyvin. Maaperän pH-arvo on noin 8.

Viinit ovat tasapainoisia, ja niiden hapokkuus on hyvä. Niiden alkoholipitoisuus on yleensä suhteellisen korkea, mikä tuottaa raikkaampia viinejä, jotka soveltuvat paremmin vanhennettaviksi. Nämä viinit paranevat vanhetessaan, ja niissä on hapokkaampia tuoreiden hedelmien aromeja sekä kukkaisia ja mineraalisia sävyjä, minkä vuoksi ne muistuttavat enemmän mannermaisia kuin Välimeren alueen viinejä. Aromit ovat keskivoimakkaita. Viinit ovat hienostuneita, tasapainoisia ja raikkaita.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Ei ole

Linkki tuote-eritelmään

http://pagina.jccm.es/agricul/paginas/comercial-industrial/consejos_new/pliegos/MOD-PLIEGO_FINCA_ELEZ_20200612-III.pdf

(1) EUVL L 9, 11.1.2019, s. 2.